b'\n_START_ARTICLE_\nAgardhelva\n_START_PARAGRAPH_\nAgardhelva er ei elv p\xc3\xa5 Spitsbergen p\xc3\xa5 Svalbard. Den renner gjennom Agardhdalen og er rundt 15 kilometer lang. Elva danner skillet mellom Sabine Land og Heer Land._NEWLINE_Agardhelva starter fra Sveigbreen, s\xc3\xb8r for Kropotkinfjellet, lengst nordvest i Agardhdalen. Den f\xc3\xa5r ogs\xc3\xa5 et stort till\xc3\xb8p fra Elfenbeinbreen p\xc3\xa5 nordsida av Kropotkinfjellet. Agardhelva ligger i en bred, flatbunnet dal med mye l\xc3\xb8smasser, og elva brer seg utover i et sterkt forgreinet elvel\xc3\xb8p som stadig endrer seg. P\xc3\xa5 enkelte steder er elvel\xc3\xb8pet n\xc3\xa6rmere en kilometer bredt. Elva munner ut i Agardhbukta._NEWLINE_Elva er oppkalt etter den svenske botanikeren professor Jacob Georg Agardh (1813\xe2\x80\x931901), som arbeidet med materiale fra de svenske Spitsbergenekspedisjonene.'